n coenrart boet te thoenen gelijc hij dat oec thoende met
d alrehande anden thoenisse die hij mede heer toe tot sijnre
saken inlede en cleedde die oic hier op verhoert worden
Op welke aensprake de voirs wouter van haren als pcur
en mechtich gemaect vand saken voirscr hem met sijnen
gelevden voerspreke verantwerde Seggende dat hem
inden name vanden voirs godshuyse van seveborne de
voirs aensprake aen de voirs vijftich gulden erfliken
renten nummeer onstade doen en sal en dat bide redene
hier na vercleert Ierst seggende en alligende op de
clausele voe geruert dat die den selven godshuyse
aen de renten voirscr gheen onstade doen en sal gemerct
dat die clausele begrijpt So waer de voirs jonck
willem van zeyn d voirs joffr katline van scoenvorst
ovleefde dat hij dan de voirs goede sijn leefdage langc
geheelic besitten soude en dat de selve goede dan nae
sijn doet wed comen souden en verschijne aen den voirs
jonck janne van scoenvorst en sijne erfgenamen en nu
de voirs jonck willem van zeyn laflivich worden es
voer der voirs joffr katlinen sijne wive so gelijc de voirs
wouter dat boet te thoenen en namaels bethoende So
en heeft de voirs clausele gheen stat noch macht begrepe
ende en es nye in wesen comen mer de voirs ghichte
en goedinge es in huer yerster macht bleven gelijc die
in rechter suster deylinghen geschiet es en aldus dan blijct
openbairliken dat de voirs jonck willem van zeyn en
joffr katline van scoenvorst wael mechtich waen nyet
wedstaende d clauselen voirscr die doch nye macht
en greep hue voirs goede te becomen Ende dede de
voirs wout van haren noch voert seggen en boet open
bairlic te bethoene dat de voirs jonck willem van zeyn
de en joffr katline van scoenvoerst de voirs goede besaten
als hue ppe vry goede dier wael mechtich sijnde te
becomen en dat de voirs jonck willem daer voe uut